Björn Traustason er framkvæmdastjóri Bjargs , svokallaðs óhagnaðardrifins leigufélags á vegum verkalýðsfélaganna ASÍ og BSRB . Aðsend mynd Innkoma Bjargs íbúðafélags á leigumarkaðinn hefur strax haft áhrif á leiguverð á markaðnum . Þannig hafa leigusalar á almennum markaði lækkað leiguverð til þess að halda í leigjendur , frekar en að missa þá . Þetta segir Björn Traustason , framkvæmdastjóri Bjargs íbúðafélags , ASÍ og BSRB á Húsnæðisþingi sem nú stendur yfir á Hilton hótelinu . Bjarg er stofnað til að vera svokallað óhagnaðardrifið leigufélag . Umsvifin á pari við nýjan Landspítala Bjarg var stofnað á grunni laga um almennar íbúðir fyrir þremur árum . Hugmyndin með félaginu er að fólk í lægri tekjuþrepum gæti leigt öruggt húsnæði á viðunandi kjörum , samkvæmt ákveðnum reglum . Leiguverðið er að mati Björns gríðarleg kjarabót fyrir fólk , þar sem getur munað tugum þúsunda í hverjum mánuði á leiguverði hjá Bjargi og því sem gengur og gerist á almennum markaði . „ Þetta er ein mesta kjarabót sem þeir tekjuminni geta fengið , “ sagði Björn . Hann benti á að nú hafi þegar verið afhentar 152 íbúðir og að yfir 300 væru í byggingu . Von væri á enn fleiri íbúðum frá Bjargi á næstu árum og í rauninni væru umsvif félagsins allt að því á pari við nýjan Landspítala . Innkoma Bjargs á markaðinn hefði hins vegar haft þegar haft óviðbúin en jákvæð áhrif fyrir leigjendur . „ Þetta hefur strax haft áhrif á leiguverð á almennum markaði . Við sjáum að leigutakar sem voru búnir að fá íbúð hjá okkur koma og segja að leigusalinn hafi ekki viljað missa þá , svo þeir lækkuðu leiguna . Þessu gerðum við ekki ráð fyrir . Þetta er óvænt , “ segir Björn Traustason .